b'\n_START_ARTICLE_\nTraum\xc4\x83\n_START_SECTION_\nDefini\xc8\x9bii: traum\xc4\x83, traumatism, traumatologie, stres\n_START_PARAGRAPH_\nDin punct de vedere medical termenul de traum\xc4\x83 este echivalent cu cel de ran\xc4\x83. \xc3\x8en schimb traumatismul este echivalent cu boal\xc4\x83 generat\xc4\x83, cu efectul acelei r\xc4\x83ni. Termenul de traumatologie se refer\xc4\x83 la studiul traumelor naturale \xc8\x99i a celor provocate de oameni, al consecin\xc8\x9belor lor \xc3\xaen plan medical sau psihobiologic. Spre deosebire de traum\xc4\x83, stresul este o manifestare cotidian\xc4\x83 caracteriastic\xc4\x83 fiec\xc4\x83rei persoane, un sindromul de adaptare pe care individul \xc3\xael realizeaz\xc4\x83 \xc3\xaen urma agresiunilor mediului extern. \xc3\x8en general persoanele fac fa\xc8\x9b\xc4\x83 stresului acesta neav\xc3\xa2nd conota\xc8\x9bia de boal\xc4\x83 pe care o are trauma.\n_START_SECTION_\nTraumele psihice\n_START_PARAGRAPH_\nTrauma psihologic\xc4\x83 este un tip de deteriorare a psihicului care se produce ca urmare a producerii unui atac asupra psihicului uman._NEWLINE_Psihologii au definit trauma ca un eveniment de o intensitate foarte mare, eveniment care apare \xc3\xaen via\xc8\x9ba individului \xc8\x99i care dep\xc4\x83\xc8\x99e\xc8\x99te posibilit\xc4\x83\xc8\x9bile sale de adaptare. \xc3\x8en general acest eveniment nepl\xc4\x83cut genereaz\xc4\x83 o sensibilizare excesiv\xc4\x83 a individului la emo\xc8\x9biile ulterioare. Atunci c\xc3\xa2nd trauma duce la stress post-traumatic, daunele pot implica schimb\xc4\x83ri fizice la nivelul creierului uman, schimb\xc4\x83ri de natur\xc4\x83 chimic\xc4\x83, care afecteaz\xc4\x83 capacitatea persoanei de a face fa\xc8\x9b\xc4\x83 \xc3\xaen mod adecvat stresului \xc8\x99i care, pe termen lung, genereaz\xc4\x83 efecte patogene durabile.\n_START_SECTION_\nTraumele fizice\n_START_PARAGRAPH_\nTrauma sau v\xc4\x83t\xc4\x83marea fizic\xc4\x83 refer\xc4\x83 la o ran\xc4\x83 produs\xc4\x83 de leziuni fizice bru\xc8\x99te, ca de pild\xc4\x83 o agresiune violent\xc4\x83 sau un accident." Acesta poate fi, de exemplu, o fractur\xc4\x83 sau o arsur\xc4\x83. Traumatisme majore pot duce la complicatii secundare, cum ar fi \xc8\x99oc circulator, insuficien\xc8\x9b\xc4\x83 respiratorie \xc8\x99i moarte. Resuscitarea unui pacient traumatizat implic\xc4\x83 adesea multiple proceduri de tratament. Trauma este "\xc8\x99asea cauz\xc4\x83 de deces la nivel mondial, reprezent\xc3\xa2nd 10% din mortalitatea de toate tipurile, \xc8\x99i este o problem\xc4\x83 grav\xc4\x83 de s\xc4\x83n\xc4\x83tate public\xc4\x83, av\xc3\xa2nd importante costuri sociale \xc8\x99i economice.'